title: Smernica Rady z 12. októbra 1971 o aproximácii právnych predpisov členských štátov o meraní násypnej hustoty obilia

text:
Dôležité právne oznámenie

|

31971L0347

Úradný vestník L 239 , 25/10/1971 S. 0001 - 0008 Fínske špeciálne vydanie: Kapitola 13 Zväzok 2 S. 0075  Dánske špeciálne vydanie: Série I Kapitola 1971(III) S. 0757  Švédske špeciálne vydanie: Kapitola 13 Zväzok 2 S. 0075  Anglické špeciálne vydanie: Série I Kapitola 1971(III) S. 0852  Grécke špeciálne vydanie: Kapitola 13 Zväzok 1 S. 0214  Španielske špeciálne vydanie: Kapitola 13 Zväzok 2 S. 0091  Portugalské špeciálne vydanie Kapitola 13 Zväzok 2 S. 0091

		Smernica Radyz 12. októbra 1971o aproximácii právnych predpisov členských štátov o meraní násypnej hustoty obilia(71/347/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 100,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],keďže prístroje a metódy používané v členských štátoch na meranie štandardnej hmotnosti na skladovaný objem obilia sú rôzne a priamo ovplyvňujú fungovanie spoločného trhu; keďže aproximácia právnych predpisov v tejto oblasti uľahčí obchod nielen s obilím, ale aj s meracími prístrojmi;keďže na tento účel je vhodné definovať jednotlivú charakteristiku označenú ako "štandardná hmotnosť EHS na skladovaný objem" a ustanoviť technické požiadavky, ktoré musia spĺňať štandardné prístroje používané na stanovenie tejto referenčnej hodnoty;keďže meracie prístroje, ktorých presnosť je definovaná vo vzťahu k presnosti štandardných prístrojov a ktorá podlieha kontrolám ustanoveným v smernici Rady z 26. júla 1971 [3] o aproximácii právnych predpisov členských štátov týkajúcich sa meracích prístrojov a metód metrologickej kontroly, poskytujú dostatočné záruky na ich legálne používanie vo všetkých členských štátoch; keďže tieto meracie prístroje sa môžu v dôsledku toho predávať na trhu v celom spoločenstve;keďže vzhľadom na obchod medzi členskými štátmi je potrebné zakázať meranie štandardnej hmotnosti na skladovaný objem obilia podľa rozdielnych ustanovení a praktík používaných v súčasnosti v spoločenstve; keďže výlučné a povinné používanie štandardnej hmotnosti EHS na skladovaný objem vo všetkých členských štátoch umožní predchádzať vo vnútri spoločenstva obchodným sporom týkajúcim sa tejto metódy merania,PRIJALA TÚTO SMERNICU:Článok 1Táto smernica sa týka:a) definície charakteristiky obilia označenej ako "masse à l′hectolitre CEE", "EEG natuurgewicht", "EWG-Schüttdichte", "peso ettolitrico CEE" (štandardná hmotnosť EHS na skladovaný objem);b) požiadaviek na technickú konštrukciu a na použitie referenčného štandardného prístroja používaného na stanovenie štandardnej hmotnosti EHS na skladovaný objem;c) podmienok, ktoré musia spĺňať meracie prístroje používané na meranie štandardnej hmotnosti EHS na skladovaný objem.Článok 21. Štandardná hmotnosť EHS na skladovaný objem je pomer hmotnosti vyjadrenej v kilogramoch k objemu vyjadrenému v hektolitroch, tak ako je stanovená pre akýkoľvek druh obilia meraním pomocou prístroja a metódou, ktoré sú v súlade s ustanoveniami tejto smernice.2. "Referenčná" štandardná hmotnosť EHS na skladovaný objem je štandardná hmotnosť EHS na skladovaný objem, tak ako je stanovená meraním pomocou štandardného prístroja spoločenstva alebo niektorého štátu, ktorý je skonštruovaný a používa sa v súlade s kapitolami I a II prílohy I.3. Referenčná štandardná hmotnosť EHS na skladovaný objem sa vyjadruje v kilogramoch na hektoliter na dve desatinné miesta.Článok 31. Štandardný prístroj spoločenstva je uložený v Metrologickej službe Spolkovej republiky Nemecko. V súlade s prílohou I sa národné štandardné prístroje najmenej každých desať rokov porovnajú so štandardným prístrojom spoločenstva a nastavia sa podľa neho pomocou prenosného štandardného prístroja toho istého typu.2. Prenosný štandardný prístroj je prístroj bez vážiaceho zariadenia, ale inak má presne tie isté vlastnosti ako štandardné prístroje spoločenstva a jednotlivých štátov.Článok 41. Na obchodné účely sa termín štandardná hmotnosť EHS na skladovaný objem môže používať iba na označenie vlastností obilia, ktoré bolo merané pomocou prístroja spĺňajúceho požiadavky tejto smernice.2. Na účely obchodu s obilím medzi členskými štátmi môže byť charakteristikou označenou ako štandardná hmotnosť na skladovaný objem iba štandardná hmotnosť EHS na skladovaný objem, ktorá je definovaná vyššie.Článok 5Meracie prístroje používané na obchodné účely na stanovenie štandardnej hmotnosti EHS na skladovaný objem obilia musia spĺňať požiadavky uvedené v prílohe II.Na meracie prístroje sa vzťahuje povinnosť typového osvedčenia EHS a prvého overovania EHS.Meracie prístroje sú skonštruované a používajú sa v súlade s podmienkami ustanovenými v certifikáte o typovom osvedčení EHS.Meracie prístroje sú označené značkami a symbolmi EHS.Článok 6Žiadny členský štát nesmie odmietnuť, zakázať ani obmedziť uvádzanie na trh alebo zavádzanie do činnosti tých meracích prístrojov, ktoré sú používané na stanovenie štandardnej hmotnosti EHS na skladovaný objem v prípade, keď tieto prístroje majú symbol typového osvedčenia EHS a značku prvého overovania EHS.Článok 71. Členské štáty uvedú do účinnosti zákony, iné právne predpisy alebo správne opatrenia potrebné na dosiahnutie súladu s touto smernicou do osemnástich mesiacov od jej oznámenia a bezodkladne o tom budú informovať Komisiu.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 8Táto smernica je adresovaná členským štátom.V Luxemburgu 12. októbra 1971Za RadupredsedaL. Viglianesi[1] Ú. v. ES C 63, 28.5.1969, s. 27.[2] Ú. v. ES C 4, 14.1.1969, s. 4.[3] Ú. v. ES L 202, 6.9.1971, s. 1.--------------------------------------------------PRÍLOHA IŠTANDARDNÉ PRÍSTROJE POUŽÍVANÉ NA MERANIE ŠTANDARDNEJ HMOTNOSTI EHS NA SKLADOVANÝ OBJEM OBILIAI. POŽIADAVKY NA KONŠTRUKCIU1. Štandardné prístroje sa skladajú z merača objemu, plniaceho zariadenia, zhŕňacieho zariadenia, vážiaceho zariadenia a z plniaceho kontajnera.Všetky súčasti prístrojov musia byť správne a starostlivo skonštruované; všetky povrchy prichádzajúce do styku s obilím musia byť hladké a vyrobené z virtuálne stabilného kovu, napr. z mosadze, nehrdzavejúcej ocele, a musia byť dostatočne hrubé, aby si udržali svoj tvar počas normálneho používania.2. Merač objemu2.1. Merač objemu má tvar vzpriameného kruhového valca; jeho horný okraj je plochý v rovine kolmej na jeho os.2.2. Počas plnenia zostáva merač objemu vždy v tej istej polohe pod plniacim zariadením.2.3. Keď je merač objemu v plniacej polohe, pripevňuje sa naň plniaci krúžok, ktorý sa nasadzuje v tej istej osi a má rovnaký vnútorný priemer ako merač objemu. Lopatka zhŕňača sa s malou medzerou pohybuje medzi týmito dvoma časťami.3. Plniace zariadenie3.1. Plniace zariadenie sa skladá z plniacej násypky vybavenej uzatváraním a z regulačného zariadenia.3.2. Plniaca násypka má tvar zrezaného kužeľa, ku ktorému je pripojená horná valcová časť a spodná kužeľovitá vypúšťacia dýza vybavená uzatváraním.3.3. Plniaca násypka je upevnená takým spôsobom, že v plniacej polohe je jej os vertikálna a zhoduje sa s osou merača objemu.3.4. Regulačné zariadenie má presne špecifikovaný profil. Prečnieva smerom nadol do spodnej vypúšťacej dýzy a jeho poloha je nastaviteľná vo vertikálnom smere. Jeho os sa zhoduje s osou plniacej násypky.4. Zhŕňacie zariadenie4.1. Zhŕňacie zariadenie sa skladá zo zhŕňacej lopatky, z vodiaceho a ťažného zariadenia.4.2. Zhŕňacia lopatka je plochá, horizontálna a počas používania si zachováva svoj tvar.4.3. Vodiace zariadenie udržuje pohyb zhŕňacej lopatky medzi dolným okrajom plniaceho krúžku a horným okrajom merača objemu.4.4. Ťažné zariadenie uvádza zhŕňaciu lopatku do nepretržitého pohybu v obilí.4.5. Po naplnení a odvážení merača objemu sa prebytočné obilie na zhŕňacej lopatke v plniacom krúžku zbiera do kontajnera.5. Vážiace zariadenie5.1. Merač objemu naplnený obilím sa odváži na rovnoramennej váhe s kapacitou 50 kg.5.2. Hmotnosť plošiny vyvažovacieho závažia vyvažuje prázdny merač objemu.6. Celková montáž6.1. Rôzne súčasti prístroja, okrem merača objemu a vyvažovacieho závažia, sú pripevnené na ráme takým spôsobom, že horný okraj merača objemu je v plniacej polohe horizontálny.6.2. Rám prístroja je vybavený olovnicou dlhou aspoň 500 mm alebo libelou. Keď je horný okraj merača objemu v plniacej polohe horizontálny, tieto zariadenia musia byť medzi referenčnými značkami.7. Rozmery rôznych súčastíMerač objemuVnútorný priemer | 295 mm ± 1 mm |Objem | 20 L ± 0,01 L |Vzdialenosť medzi vnútorným spodným povrchom merača a spodným okrajom spodnej skosenej výpustnej dýzy plniacej násypky | 500 mm ± 2 mm |Vzdialenosť medzi zhŕňacou lopatkou a okrajom merača objemu | 0,5 mm ± 0,2 mm |Plniaci krúžokVnútorný priemer | 295 mm ± 1 mm |Plniaca násypkaDĺžka osi hornej valcovej časti | 120 mm ± 2 mm |Dĺžka osi kužeľovej časti | 240 mm ± 1 mm |Dĺžka osi spodnej skosenej výpustnej dýzy | 80 mm ± 0,5 mm |Celková dĺžka osi násypky | 440 mm ± 3 mm |Vnútorný priemer hornej valcovej časti | 390 mm ± 1 mm |Vnútorný priemer skosenej výpustnej dýzy | |pri vrchole (g′) | 84,5 mm ± 0,5 mm |pri dne (g′′) | 86,5 mm ± 0,5 mm |Rozdiel g′′ – g′ | 2 mm ± 0,5 mm |Regulačné zariadeniePriemer tyče | 11 mm ± 0,2 mm |Polomer hrdla | 16 mm ± 0,5 mm |Výška valcovej časti | 5 mm ± 0,5 mm |Priemer valcovej časti | 33 mm ± 0,2 mm |Zhŕňacie zariadenieHmotnosť ťažného závažia | 5 kg ± 0,1 kg |Plniaca násypkaObjem po okraj | 24 L ± 0,1 L |8. ZobrazenieŠtandardný prístroj je zobrazený na priloženom grafickom znázornení.II. PREVÁDZKOVÉ POKYNYObilie, ktoré sa bude merať, musí byť zbavené nečistôt a musí mať približne teplotu prostredia. Musí byť vysušené vzduchom, t. j. byť v hygroskopickej rovnováhe s okolitým vzduchom. Z tohto dôvodu sa rozprestrie v tenkej vrstve a nechá sa bez zásahu ležať pred premiestnením asi desať hodín. Relatívna vlhkosť okolitého vzduchu nesmie byť vyššia ako 60 %.Štandardná hmotnosť na skladovaný objem závisí od množstva použitého obilia a od spôsobu ako sa premiestňuje do plniacej násypky. Z tohto dôvodu je potrebné dodržať nasledovný postup:Uveďte merač objemu 1 (pozri pripojené grafické znázornenie) do plniacej polohy tak, aby sa jeho os zhodovala s osou plniaceho krúžku 2 a plniacej násypky 3, a pohybom páky 15 zablokujte merač v tejto polohe pomocou blokovacej tyče 16. Zhŕňaciu lopatku 9 uveďte do východiskovej polohy a zablokujte ju v tejto polohe pomocou páky 12. Použite nastavovacie skrutky 19 na nastavenie rámu 20 tak, aby horný okraj merača objemu 1 bol počas plnenia vo vodorovnej rovine.Teraz sa do plniaceho zásobníka (nie je zobrazený na grafickom znázornení) nasype 24 litrov obilia a vyklopí sa do plniacej násypky 3, predtým je však potrebné skontrolovať, aby uzáver 4 skosenej vypúšťacej dýzy 8 bol v zatvorenej polohe. Potom vytiahnite západku 5, čím sa otvorí uzáver 4 (ktorý potom príchytka 6 drží otvorený) a obilie sa sype do merača objemu 1 stojaceho na vozíku 14). Prúd obilia je chránený proti vonkajším vplyvom manžetou 2a. Podpera 14a chráni pred deformáciou koľajnice, po ktorých sa pohybujú kolesá vozíka 14.Prebytočné obilie (približne 4 litre), ktoré sa nasypalo do násypky 3 kvôli tomu, aby sa zabezpečilo rovnomerné naplnenie merača objemu 1, sa po úplnom naplnení merača zachytáva v plniacom krúžku 2. Toto prebytočné obilie sa oddelí od obsahu merača objemu 1 otvorením skrutky 12, ktorá sa otáča na vretene upevnenom na priečnom trámci 11, aby sa uvoľnila zhŕňacia lopatka 9. Predný okraj zhŕňacej lopatky 9, ktorá sa uvádza do pohybu ťažným závažím 13, je dostatočne ostrý, aby odrezal všetky zrná na okraji merača objemu 1, ktoré by mohli prekážať pri pravidelnom zhŕňaní. Keď zhŕňacia lopatka 9 dosiahne svoju koncovú polohu, použije sa páka 15 na vrátenie merača objemu 1 stojaceho na vozíku 14, merač sa zloží z podvozku, položí sa na váhu a odváži sa jeho obsah s presnosťou na ± 5 g.Zhŕňacia lopatka 9 sa zatiahne do východiskovej polohy, takže prebytočné obilie z jej lopatky spadne do kontajnera 17; všetko rozptýlené obilie vedie do kontajnera plášť 18. Po uvoľnení príchytky 6 otočením ručného kolesa 4a sa zatvorí uzáver 4.Ak je potrebné urobiť na tej istej vzorke ďalšie meranie, obilie z merača objemu sa musí dôkladne premiešať s obilím z kontajnera.Na zistenie štandardnej hmotnosti na skladovaný objem v kg/hl sa hodnota N, ktorú ukáže vážiace zariadenie, delí 0,2 hl.III. KONTROLA A NASTAVOVANIE1. Rozmery a objemyRozmery a objemy uvedené v bode 1.7 sa kontrolujú pomocou prístrojov s vhodnou presnosťou.2. Kontrola fungovaniaNárodné štandardné prístroje sa kontrolujú porovnaním so štandardným prístrojom spoločenstva a náležite sa nastavia pomocou prenosného štandardného prístroja.2.1. Na túto kontrolu sa použije čistá manitobská pšenica, ktorej zrná sú približne guľovité. Štandardná hmotnosť na skladovaný objem nesmie byť nižšia ako 80 kg/hl a musí byť v hygroskopickej rovnováhe s okolitým vzduchom. Urobí sa šesť meraní v súlade s pokynmi bodu II. Ak P označuje štandardný prístroj, ktorý sa má skontrolovať, a N štandardný prístroj EHS, merania sa urobia nasledovne:Porovnávacie číslo | 1 | 2 | 3 | 4 | 5 | 6 |Poradie prístrojov | NP | PN | NP | PN | NP | PN |2.1.1 Rozdiely medzi jednotlivými hodnotami získanými z P a ich stredná hodnota nesmú byť vyššie ako ± 10 g.2.1.2. Chyba prístroja je rozdiel medzi strednou hodnotou týchto šiestich údajov získaných z P a stredná hodnota týchto šiestich údajov získaných z N. Maximálna prípustná chyba je ± 10 g.2.1.3. Ak sa maximálne prípustné chyby špecifikované v bodoch 2.1.1 alebo 2.1.2 prekročia, môže to byť spôsobené tým, že obilie ešte nie je dostatočne homogénne; preto sa musí nechať rozprestreté na mieste merania približne ďalších desať hodín, potom sa kontrola opísaná v bode 2.1 zopakuje.2.1.4. Ak sa prekročí iba maximálna prípustná chyba špecifikovaná v bode 2.1.2, prístroj sa musí nastaviť.Údaje odčítané z prístroja sa môžu zmeniť posunutím regulačného zariadenia 7 do vyššej alebo nižšej polohy.Regulačné zariadenie 7 sa posúva a kontrola opísaná v bode 2.1 sa opakuje.3. Vážiace zariadenie3.1. Pre bremená od 10 do 20 kg nesmie chyba váženia prekročiť ± 0,01 % bremena.3.2. Suma chýb použitých váh nesmie prekročiť ± 0,02 % ich nominálnej hmotnosti.Legenda k priloženému náčrtu1. Merač objemu2. Plniaci krúžok a manžeta 2a3. Plniaca násypka4. Uzáver a ručné koleso 4a5. Západka uzáveru6. Príchytka uzáveru7. Regulačné zariadenie8. Skosená výpustná dýza9. Zhŕňacia lopatka10. Vodiaca lišta zhŕňacej lopatky11. Priečny trámec a podpera 11a12. Páka zhŕňacej lopatky13. Ťažné závažie14. Podvozok a podpera koľajníc 14a15. Páka podvozku16. Blokovacia tyč17. Kontajner18. Plášť19. Nastavovacie skrutky20. Rám+++++ TIFF +++++--------------------------------------------------PRÍLOHA IIMERACIE PRÍSTROJE POUŽÍVANÉ NA STANOVENIE ŠTANDARDNEJ HMOTNOSTI EHS NA SKLADOVANÝ OBJEM OBILIA1. Meracie prístroje používané na stanovenie štandardnej hmotnosti EHS na skladovaný objem obilia majú tieto vlastnosti:a) sú navrhnuté a vyrobené tak, aby zabezpečovali dostatočnú opakovateľnosť a reprodukovateľnosť meraní;b) maximálna prípustná chyba štandardnej hmotnosti na skladovaný objem je plus mínus päť tisícin výsledku získaného na štandardnom prístroji;c) maximálna prípustná relatívna chyba objemu použitého kontajnera je plus alebo mínus dve tisíciny;d) maximálna prípustná relatívna chyba vážiaceho prístroja na vážené množstvo je plus alebo mínus jedna tisícina;e) rozdiel medzi jednotlivými výsledkami pre jednotlivé špecifické obilie a strednou hodnotou štandardnej hmotnosti na skladovaný objem, stanovený zo šiestich po sebe nasledujúcich meraní, nie je väčší ako plus alebo mínus tri tisíciny tejto strednej hodnoty.2. Každý prístroj má jasne viditeľný nápis, ktorý čitateľným a neodstrániteľným písmom uvádza nasledovné informácie:a) značku typového osvedčenia EHS;b) identifikačnú značku alebo meno výrobcu;c) charakteristiku výrobcu, ak existuje;d) identifikačné číslo a rok výroby;e) nominálny objem merača objemu a buď pokyny na používanie, alebo odkaz na pokyny na používanie.--------------------------------------------------


title: Smernica Európskeho parlamentu a Rady 2011/17/EÚ z  9. marca 2011 , ktorou sa zrušujú smernice Rady 71/317/EHS, 71/347/EHS, 71/349/EHS, 74/148/EHS, 75/33/EHS, 76/765/EHS, 76/766/EHS a 86/217/EHS týkajúce sa metrológie  Text s významom pre EHP

text:
               18.3.2011

               SK

               Úradný vestník Európskej únie

               L 71/1

         SMERNICA EURÓPSKEHO PARLAMENTU A RADY 2011/17/EÚ
   z 9. marca 2011,
   ktorou sa zrušujú smernice Rady 71/317/EHS, 71/347/EHS, 71/349/EHS, 74/148/EHS, 75/33/EHS, 76/765/EHS, 76/766/EHS a 86/217/EHS týkajúce sa metrológie
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114,
   so zreteľom na návrh Európskej komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s riadnym legislatívnym postupom (2),
   keďže:

               (1)

               V politikách Únie zameraných na lepšiu právnu úpravu sa zdôrazňuje význam zjednodušovania vnútroštátnych právnych predpisov a právnych predpisov Únie ako významného prvku zvyšovania konkurencieschopnosti podnikov a napĺňania cieľov lisabonskej agendy.

               (2)

               Na niektoré meradlá sa vzťahujú osobitné smernice prijaté na základe smernice Rady 71/316/EHS z 26. júla 1971 o aproximácii právnych predpisov členských štátov o spoločných ustanoveniach pre meradlá a metódy metrologickej kontroly (3), ktorá bola prepracovaná smernicou Európskeho parlamentu a Rady 2009/34/ES z 23. apríla 2009 o spoločných ustanoveniach pre meradlá a metódy metrologickej kontroly (4).

               (3)

               Smernica Rady 71/317/EHS z 26. júla 1971 o aproximácii právnych predpisov členských štátov, týkajúca sa rovnobežnostenných závaží strednej triedy presnosti od 5 do 50 kg a valcovitých závaží strednej triedy presnosti od 1 do 10 kg (5), smernica Rady 71/347/EHS z 12. októbra 1971 o aproximácii právnych predpisov členských štátov o meraní násypnej hustoty obilia (6), smernica Rady 71/349/EHS z 12. októbra 1971 o aproximácii právnych predpisov členských štátov týkajúcich sa kalibrácie nádrží plavidiel (7), smernica Rady 74/148/EHS zo 4. marca 1974 o aproximácii zákonov členských štátov týkajúcich sa závaží vyššej triedy presnosti od 1 mg do 50 kg (8), smernica Rady 75/33/EHS zo 17. decembra 1974 o aproximácii právnych predpisov členských štátov týkajúcich sa vodomerov na studenú vodu (9), smernica Rady 76/765/EHS z 27. júla 1976 o aproximácii zákonov členských štátov týkajúcich sa liehomerov a liehových hustomerov (10), smernica Rady 86/217/EHS z 26. mája 1986 o aproximácii právnych predpisov členských štátov týkajúcich sa tlakomerov na meranie tlaku v pneumatikách motorových vozidiel (11), ktoré boli prijaté na základe smernice 71/316/EHS, sú technicky zastarané a nezodpovedajú súčasnej úrovni meracej techniky alebo sa týkajú prístrojov, ktoré sa ďalej technicky nevyvíjali a používajú sa čoraz menej. Okrem toho môžu popri ustanoveniach Únie existovať aj vnútroštátne ustanovenia.

               (4)

               Smernica Rady 76/766/EHS z 27. júla 1976 o aproximácii právnych predpisov členských štátov týkajúcich sa liehových tabuliek (12) stanovuje síce úplnú harmonizáciu, podstatná časť jej obsahu je však zahrnutá v nariadeniach Únie o meraní obsahu alkoholu vo vínach a liehovinách, a to v nariadení Komisie (EHS) č. 2676/90 zo 17. septembra 1990, ktoré stanovuje analytické metódy Spoločenstva pre sektor vína (13), a v nariadení Komisie (ES) č. 2870/2000 z 19. decembra 2000, ktorým sa stanovujú referenčné metódy analýzy liehovín v Spoločenstve (14). Medzinárodné normy pre liehové tabuľky sú totožné s normami ustanovenými v smernici 76/766/EHS a môžu byť naďalej základom pre vnútroštátne právne predpisy.

               (5)

               Technický pokrok a inovácia meradiel, na ktoré sa vzťahujú zrušované smernice, budú v praxi zabezpečené buď dobrovoľným uplatňovaním medzinárodných a európskych noriem, ktoré boli vyvinuté, alebo uplatňovaním vnútroštátnych ustanovení stanovujúcich technické špecifikácie založené na týchto normách, alebo v súlade so zásadami lepšej tvorby práva, začlenením dodatočných ustanovení do smernice Európskeho parlamentu a Rady 2004/22/ES z 31. marca 2004 o meradlách (15). Voľný pohyb všetkých výrobkov, na ktoré sa vzťahujú zrušované smernice, v rámci vnútorného trhu je zabezpečený primeraným uplatňovaním článkov 34, 35 a 36 Zmluvy o fungovaní Európskej únie a zásady vzájomného uznávania.

               (6)

               Napriek tomu je vzhľadom na nadchádzajúce preskúmanie smernice 2004/22/ES vhodné stanoviť dátum zrušenia siedmich smerníc s dostatočným predstihom, aby Európsky parlament a Rada mali možnosť prijať rôzne stanoviská v súvislosti s revíziou smernice 2004/22/ES.

               (7)

               Smernica 71/349/EHS by sa mala zrušiť.

               (8)

               I keď smernice 71/317/EHS, 71/347/EHS, 74/148/EHS, 75/33/EHS, 76/765/EHS, 76/766/EHS a 86/217/EHS by sa tiež mali čo najskôr zrušiť, malo by sa tak stať len po posúdení toho, či by sa meradlá patriace do rozsahu pôsobnosti týchto smerníc mali zahrnúť do rozsahu pôsobnosti smernice 2004/22/ES. Komisia by mala uskutočniť toto posúdenie súčasne so svojou správou o vykonávaní smernice 2004/22/ES. V rámci tohto posúdenia by sa mohol posunúť dopredu dátum stanovený na zrušenie uvedených smerníc, aby sa zabezpečil súlad legislatívnych krokov Únie v oblasti meradiel. V každom prípade by zrušenie týchto smerníc malo nadobudnúť účinnosť najneskôr 1. decembra 2015.

               (9)

               Zrušenie týchto smerníc by nemalo viesť k novým bariéram v oblasti voľného pohybu tovaru alebo k ďalšiemu administratívnemu zaťaženiu.

               (10)

               Existujúce schválenia typu ES a osvedčenia o schválení typu ES by do konca ich platnosti nemali byť ovplyvnené zrušením smerníc.

               (11)

               V súlade s bodom 34 Medziinštitucionálnej dohody o lepšej tvorbe práva (16) sa členské štáty vyzývajú, aby pre svoje vlastné potreby a v záujme Únie vypracovali a zverejnili vlastné tabuľky, ktoré budú čo najlepšie zobrazovať vzájomný vzťah medzi touto smernicou a opatreniami na jej transpozíciu,

         PRIJALI TÚTO SMERNICU:
   Článok 1
   Bez toho, aby bol dotknutý článok 6 ods. 1, sa smernica 71/349/EHS zrušuje s účinnosťou od 1. júla 2011.
   Článok 2
   Za podmienok uvedených v článku 4 a bez toho, aby bol dotknutý článok 6 ods. 2, sa smernice 71/347/EHS, 75/33/EHS, 76/765/EHS, 76/766/EHS a 86/217/EHS zrušujú s účinnosťou od 1. decembra 2015.
   Článok 3
   Za podmienok uvedených v článku 4 a bez toho, aby bol dotknutý článok 6 ods. 3, sa smernice 71/317/EHS a 74/148/EHS zrušujú s účinnosťou od 1. decembra 2015.
   Článok 4
   Komisia do 30. apríla 2011 na základe správ členských štátov posúdi, či je potrebné začleniť meradlá, ktoré patria do rozsahu pôsobnosti smerníc uvedených v článkoch 2 a 3, do rozsahu pôsobnosti smernice 2004/22/ES, a či je potrebné zodpovedajúcim spôsobom upraviť prechodné opatrenia a stanovený dátum zrušenia uvedených smerníc. Komisia predloží Európskemu parlamentu a Rade správu, v prípade potreby doplnenú o príslušný legislatívny návrh.
   Článok 5
   1.   Členské štáty prijmú a uverejnia do 30. júna 2011 zákony, iné právne predpisy a správne opatrenia potrebné na dosiahnutie súladu s článkom 1. Komisii bezodkladne oznámia znenie týchto opatrení.
   Tieto opatrenia uplatňujú od 1. júla 2011.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty do 30. novembra 2015 prijmú a uverejnia zákony, iné právne predpisy a správne opatrenia potrebné na dosiahnutie súladu s článkami 2 a 3. Komisii bezodkladne oznámia znenie týchto opatrení.
   Tieto opatrenia uplatňujú od 1. decembra 2015.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   3.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 6
   1.   Prvotné overenia ES a osvedčenia o kalibrácii, ktoré sa vykonajú a vydajú do 30. júna 2011 podľa smernice 71/349/EHS, zostávajú v platnosti.
   2.   Schválenia typu ES a osvedčenia o schválení typu ES vydané do 30. novembra 2015 podľa smerníc 71/347/EHS, 75/33/EHS, 76/765/EHS a 86/217/EHS zostávajú v platnosti.
   3.   Závažia, ktoré sú v súlade so smernicou 71/317/EHS, a závažia, ktoré sú v súlade so smernicou 74/148/EHS, môžu do 30. novembra 2025 podliehať prvotnému overeniu ES v súlade s článkami 8, 9 a 10 smernice 2009/34/ES.
   Článok 7
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 8
   Táto smernica je určená členským štátom.

      V Štrasburgu 9. marca 2011

            Za Európsky parlament

            predseda

         J. BUZEK

            Za Radu

            predsedníčka

         GYŐRI E.

      (1)  Ú. v. EÚ C 277, 17.11.2009, s. 49.

      (2)  Pozícia Európskeho parlamentu z 15. decembra 2010 (zatiaľ neuverejnená v úradnom vestníku) a rozhodnutie Rady z 21. februára 2011.

      (3)  Ú. v. ES L 202, 6.9.1971, s. 1.

      (4)  Ú. v. EÚ L 106, 28.4.2009, s. 7.

      (5)  Ú. v. ES L 202, 6.9.1971, s. 14.

      (6)  Ú. v. ES L 239, 25.10.1971, s. 1.

      (7)  Ú. v. ES L 239, 25.10.1971, s. 15.

      (8)  Ú. v. ES L 84, 28.3.1974, s. 3.

      (9)  Ú. v. ES L 14, 20.1.1975, s. 1.

      (10)  Ú. v. ES L 262, 27.9.1976, s. 143.

      (11)  Ú. v. ES L 152, 6.6.1986, s. 48.

      (12)  Ú. v. ES L 262, 27.9.1976, s. 149.

      (13)  Ú. v. ES L 272, 3.10.1990, s. 1.

      (14)  Ú. v. ES L 333, 29.12.2000, s. 20.

      (15)  Ú. v. EÚ L 135, 30.4.2004, s. 1.

      (16)  Ú. v. EÚ C 321, 31.12.2003, s. 1.